Iceland Airwaves átti sér stað dagana 6. til 9. nóvember síðastliðinn og eins og venjulega var boðið upp á gríðarlegan fjölda tónleika bæði íslenskra og erlendra listamanna á fjölmörgum stöðum í miðbæ Reykjavíkur . Hápunktar tónlistarhátíðarinnar voru meðal annars stórtónleikar sveitarinnar Of Monsters and Men í Vodafone-höllinni á laugardagskvöld , dularfulli grímuklæddi kúrekinn Orville Peck í Listasafni Reykjavíkur , hinn geðþekki kanadíski Mac de Marco og harðkjarnasveitin Une Misére með sinn magnaða hljóðvegg . Aðrir sem nutu sérstakra vinsælda í ár voru íslenska stuðsveitin Grísalappalísa en sveitin tilkynnti að þetta yrðu þeirra síðustu tónleikar og tónlistarmaðurinn Auður sem hefur hlotið mikið lof gagnrýnenda fyrir síðustu plötu sína , Afsakanir . Minna fór fyrir neðanjarðarsenunni á Airwaves í ár . Svo virðist sem bæði hátíðin og jafnvel íslenskir listamenn séu að færa sig meira yfir í að gera hlustendavænni tónlist hátt undir höfði , tónlist sem hljómar eins og vinsælar útvarpsvænar erlendar hljómsveitir . Hátíðin var smærri í sniðum þetta árið vegna tapreksturs síðustu ára sem Sena er að reyna að rétta af og það verður áhugavert að sjá hver afdrif hennar verða á næstu árum . Auður Auður þykir einn heitasti íslenski tónlistarmaður Íslands og hefur fengið mikið lof gagnrýnenda . Mynd : Airwaves MammútEin besta rokksöngkona landsins , Katrín Mogensen , steig ólétt á svið með sveitinni Mammút . Mynd : Airwaves SykurSöngkona Sykurs , Agnes Björt , heillaði áhorfendur með kraftmikilli rödd og sviðsframkomu . Mynd : Airwaves Une MisereSjarmerandi sviðsframkoma hjá harðkjarnastrákunum í Une misére . Mynd : Airwaves Of Monsters and Men Of Monsters and Men voru með glæsilegt sjónarspil í Vodafone-höllinni à laugardagskvöld . Mynd : Airwaves GrísalappalísaSvanasöngur Grísalappalísu var hressandi blanda af Stuðmönnum , HAM og David Bowie . Mynd : Airwaves Mynd : Airwaves Allar athugasemdir eru ábyrgð á þeirra sem þær skrifa .